|  |
| --- |
| **NAROČNIK** |
| **Naziv in sedež** | **Ministrstvo za izobraževanje, znanost in šport****Masarykova ulica 16****1000 Ljubljana** |
| **ID št. za DDV** | SI14246821 |
| **Matična številka** | 2399300 |
| **TRR – podračun EZR** | SI56 0110 0630 0109 972 |
| **Telefon** | 01 400 5200 |
| **E-pošta** | gp.mizs@gov.si |
| **Skrbnik pogodbe** |  |
| **Podpisnik** | dr Mitja Blaganje, generalni sekretar |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **POGODBA O VZDRŽEVANJU IN NADGRADNJI IS MIZŠ ZA VIZ, C3330-20-…….** **za sklop ……** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | 430-411/2019 , objava na portalu e-naročanje dne ……………… pod številko …………………. ter na portalu EU dne………………….. pod številko ……………………….. |

1. člen

PREDMET POGODBE

Predmet pogodbe so storitve vzdrževanja in nadgradenj IS MIZŠ za VIZ za izvajanje osnovnih dejavnosti naročnika za obdobje dveh let, in sicer za sklope:

*(opomba: naročnik izpolni sklope ob pripravi končne verzije, glede na izbor izvajalcev tako, da za vsak sklop pripravi ločeno pogodbo)*

*SKLOP 1: Šolski okoliši - SOKOL*

*SKLOP 2: Temeljni registri v šolstvu*

*SKLOP 3: Spletni obrazci za zavode*

*SKLOP 4: Vpisni postopek*

*SKLOP 5: Portal MIZŠ in varnostna shema*

*SKLOP 6: Kadrovski in plačni informacijski sistem - KPIS*

*SKLOP 7: Subvencioniranje plačil staršev v vrtcih - SPS*

*SKLOP 8: Centralna evidenca udeležencev VIZ - CEUVIZ*

*SKLOP 9: Pedagoške štipendije in študijske pomoči – PAGAT*

*SKLOP 10: Katalog programov nadaljnjega izobraževanja in usposabljanja KATIS*

*SKLOP 11: Izdelava podatkovnih skladišč in vzdrževanje*

*SKLOP 12: Izplačila poleg plače - IZPP*

*SKLOP 13: Zbirnik poizvedb*

*SKLOP 14: Sistem Infošol*

*SKLOP 15: Napredovanja v nazive - TEMPLAR*

*SKLOP 16: Tehnične storitve na področju Oracle DB tehnologije*

*SKLOP 17: Vzdrževanje in nadgradnja aplikacijskih strežnikov*

*SKLOP 18: Šolska prehrana*

*SKLOP 19: Investicijsko – vzdrževalna dela – IVD*

*SKLOP 20: NAPIS*

Vrsta, lastnosti, kakovost in opis predmeta pogodbe so na splošno opredeljeni v obrazcu ePRO – Specifikacije, ki je priloga pogodbe.

1. člen

KOLIČINE, CENE IN IZVEDBENI POGOJI

Natančen obseg storitev je v trenutku sklepanja pogodbe objektivno neugotovljiva. Količine, navedene v tej pogodbi, predstavljajo le oceno in ne predstavljajo dejanske količine.

Predmet je vzdrževanje in nadgradnja IS MIZŠ za VIZ za sklop:

|  |  |  |  |  |  |
| --- | --- | --- | --- | --- | --- |
| Sklop | Ime sklopa | Ocenjena vrednost sklopa v € brez DDV za čas trajanja pogodbe | Cena na uro brez DDV v € | Cena na uro z DDV v € | Predvidena količina ur |
| 1 | SOKOL – šolski okoliš | 22.800,00 |  |  |  |
| 2 | Temeljni registri v šolstvu | 125.400,00 |  |  |  |
| 3 | Spletni obrazci za zavode | 91.200,00 |  |  |  |
| 4 | Vpisni postopek | 45.600,00 |  |  |  |
| 5 | Portal MIZŠ in varnostna shema | 34.200,00 |  |  |  |
| 6 | Kadrovski in plačni informacijski sistem KPIS | 136.800,00 |  |  |  |
| 7 | Subvencioniranje plačil staršev v vrtcih SPS | 45.600,00 |  |  |  |
| 8 | Centralna evidenca udeležencev v VIZ | 114.000,00 |  |  |  |
| 9 | Pedagoške štipendije in študijske pomoči PAGAT | 22.800,00 |  |  |  |
| 10 | Katalog programov nadaljnjega izobraževanja in usposabljanja KATIS | 79.800,00 |  |  |  |
| 11 | Izdelava podatkovnih skladišč in vzdrževanje | 57.000,00 |  |  |  |
| 12 | Izplačila poleg plače IZPP | 85.500,00 |  |  |  |
| 13 | Zbirnik poizvedb | 45.600,00 |  |  |  |
| 14 | Sistem Infošol | 142.500,00 |  |  |  |
| 15 | Napredovanja v nazive TEMPLAR | 19.500,00 |  |  |  |
| 16 | Tehnične storitve na področju Oracle DB tehnologije | 37.500,00 |  |  |  |
| 17 | Vzdrževanje aplikacijskih strežnikov | 22.500,00 |  |  |  |
| 18 | Šolska prehrana | 17.100,00 |  |  |  |
| 19 | Investicijsko vzdrževalna dela IVD | 51.300,00 |  |  |  |
| 20 | NAPIS | 85.000,00 |  |  |  |

Cena na enoto je nespremenljiva za čas trajanja pogodbe in znaša kot je razvidno iz prejšnje točke.

Največja ocenjena pogodbena vrednost po tej pogodbi znaša …… EUR brez DDV oziroma .... z DDV. Opredeljen obseg za posamezno leto je zgolj ocena in lahko bistveno odstopa navzdol ali navzgor, v okviru naročnikovih potreb ter razpoložljivih finančnih sredstev v letih 2020 in 2021.

|  |  |  |
| --- | --- | --- |
|  | **Skupaj ocena sredstev brez DDV****glede na urno postavko izvajalca** | **Skupaj ocena sredstev z DDV (22%) glede na urno postavko izvajalca** |
| leto 2020 |  |  |
| leto 2021 |  |  |

Ure se obračunavajo po dejansko opravljenem času. Skupaj porabljeni čas za posamezno vrsto storitve je vsota porabe časa iz pisnih poročil o opravljenem delu, preračunana v dneve po načelu 8 ur = 1 dan. Vsaka začetna ura uporabniške pomoči, se zaokroži na 20 minut, medtem ko se ostale začete ure zaokrožijo na pol ure. Seštevek obračuna se zaokroži na cele ure (do vključno 30 minut navzdol, nad 30 minut navzgor).

*Sredstva za izpolnitev te pogodbe so predvidena:*

- za leto 2020 v višini .......... EUR z DDV,

- za leto 2021 v višini .......... EUR z DDV

na projektu št. 3330-17-0021, na proračunski postavki 239710 Razvoj in vzdrževanje računalniških aplikacij, kontu 4020 Pisarniški in splošni material in storitve, 4025 Tekoče vzdrževanje in 4207 Nakup nematerialnega premoženja, skrbnik proračunske postavke je mag. Bojan Rebevšek.

Za leti 2020 in 2021 bo naročnik zavezan za plačilo, ko bodo izpolnjeni formalni pogoji glede na veljavni Zakon o izvrševanju proračunov Republike Slovenije za leti 2020 in 2021 oz. drugi ustrezni predpisi, ki omogočajo izvrševanje sprejetega Proračuna Republike Slovenije za posamezno leto oziroma sprejeti proračun za posamezno leto.

Naročnik si pridružuje pravico do naročanja istovrstnih storitev, ki niso opredeljene v obrazcu ePRO – Specifikacije.

|  |  |
| --- | --- |
| **Lokacija realizacije** | Sedež naročnika |
| **Način plačila in plačilni rok** | Izvajalec za izvedene storitve izstavlja mesečne račune, in sicer najkasneje do 8. v mesecu za pretekli mesec. Izvajalec računu priloži pisno poročilo z opisom opravljenih storitev, pripadajočo dokumentacijo in drugimi produkti ter dela prikaže po dejansko opravljenih delovnih urah ali delovnih dneh z datumom in časom izvedbe, ki mora biti podpisano s strani skrbnika pogodbe naročnika. Poročilo je priloga računa in podlaga za izplačilo.Plačilni rok: 30. dan od dneva prejema pravilno izstavljenega računa, ki ni zavrnjen v roku deset delovnih dni od prejema. |
| **Odzivni čas** | Čas, v katerem se izvajalec odzove na posamezno naročilo naročnika in sicer tako, da naročniku preko telefona potrdi izvedbo oziroma naročniku navede problematiko izvedbe.Odzivni čas izvajalca: skladno s specifikacijami oziroma dogovorom med strankama. |
| **Čas odprave napake / izvedbe navodila** | Čas v katerem mora izvajalec odpraviti pomanjkljivosti in nepravilnosti, ki so se izkazale pri izvedbi.Čas odprave napake: skladno s specifikacijami oziroma dogovorom med strankama. |
| **Zamuda in pogodbena kazen** | **Višina** | **Maksimalna višina** |
| 0,5 % vrednosti posameznih naročenih del za vsak dan zamude | 5 % vrednosti naročenih del |

|  |
| --- |
| **Oddaja del podizvajalcem** |

[ ]  DA [ ]  NE

1. člen

*(Opomba: Določbe, navedene v tem delu, bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca pogodbe, ki se nanaša na izvajanje del s podizvajalci, črta).*

Izvajalec bo pogodbene storitve izvajal s podizvajalci, navedenimi v izpolnjenem obrazcu ESPD, ki je priloga te pogodbe. Izvajalec mora med izvajanjem te pogodbe naročnika obvestiti o morebitnih spremembah informacij iz drugega odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje takšnih storitev, in sicer najkasneje v 5. (petih) dneh po spremembi. V primeru vključitve novih podizvajalcev mora izvajalec skladno s tretjim odstavkom 94. člena ZJN-3 skupaj z obvestilom naročniku posredovati tudi:

- kontaktne podatke in zakonite zastopnike novih podizvajalcev,

- izpolnjene obrazce ESPD za vsakega novega podizvajalca v skladu z 79. členom ZJN-3 in

- zahtevo podizvajalca za neposredno plačilo, če novi podizvajalec to zahteva.

V razmerju do naročnika izvajalec v celoti odgovarja za izvedbo storitev, ki so predmet te pogodbe.

V primeru, da podizvajalec poda zahtevo in soglasje za neposredno plačilo, se naročnik zavezuje, da bo izvedel plačila neposredno podizvajalcu. V tem primeru izvajalec s to pogodbo pooblašča naročnika, da na podlagi potrjenega računa podizvajalca neposredno plačuje podizvajalcem navedenim v obrazcu iz prejšnjega stavka. Izvajalec mora računu priložiti predhodno potrjene račune podizvajalcev.

V primeru, da podizvajalec ne zahteva neposrednih plačil, bo izvajalec, skladno s šestim odstavkom 94. člena ZJN-3, naročniku najpozneje v 60 dneh od plačila končnega računa poslal svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena navedenega zakona, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena navedenega zakona. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil izvajalca najpozneje v desetih dneh od prejema predloga.

|  |  |  |  |
| --- | --- | --- | --- |
| št. | Podizvajalec(naziv in sedež) | Opis del | Delež oddanih del v % od celote |
| 1 |  |  |  |
| 2 |  |  |  |
| 3 |  |  |  |

1. člen

IZVEDBENI POGOJI

Naročnik bo naročal storitve iz specifikacij po potrebi na način, določen v nadaljevanju.

Izvajalec bo moral storitve izvajati s kadri, ki jih je prijavil v ponudbi. V primeru zamenjave kadra v času trajanja pogodbe mora novi kader izpolnjevati pogoje, ki so bili za ta kader zahtevani v javnem razpisu. Nespoštovanje teh določil predstavlja hujšo kršitev pogodbe.

Naročila in s tem povezane dobave storitev bodo sukcesivne ali enkratne, odvisno od potreb naročnika, kar bo opredeljeno ob posameznem povpraševanju.

Naročnik se s pogodbo ne zavezuje kupiti točno določene količine oziroma obsega storitev, saj bodo količine oziroma obseg natančneje opredeljene v vsakokratnem posameznem naročilu in so vezane na potrebe naročnika ter na proračunske možnosti.

V primeru, da izvajalec in naročnik ne dosežeta dogovora o porabi delovnih ur, je na zahtevo naročnika izvajalec kljub temu dolžan izvesti storitve, o obsegu pa se stranki dogovorita kasneje. V primeru, da do dogovora o obsegu ne pride do zaključka naloge, stranki sporazumno imenujeta strokovnega izvedenca za evalvacijo obsega dela. Stranki sta zavezani spoštovati obseg dela, ki ga oceni strokovni izvedenec; vsaka stranka pokrije polovico stroškov izvedenca.

1. člen

OPREDELITEV STORITEV

S to pogodbo se naročnik in izvajalec dogovorita za način izvajanja vzdrževanja in nadgradenj vsake od aplikacij, ki je predmet pogodbe.

Vzdrževanje aplikacije obsega ohranjanje funkcionalnosti aplikacije na način, kot je opredeljeno v pogodbi, pri čemer bosta naročnik in izvajalec dogovorila obseg vzdrževalnih del glede na naročnikove potrebe, obračun pa se bo izvajal po izvedenem in vnaprej potrjenem predvidenem obsegu del. Nadgradnje pomenijo nove funkcionalnosti, ki jih naroči naročnik glede na potrebe njegovega poslovanja, ter jih naročnik naroča na način, kot je opredeljeno v pogodbi, na podlagi dejansko naročenih in izvedenih del.

Podrobnejše naročanje storitev pri izvajalcu je določeno v specifikacijah.

1. člen

VZDRŽEVANJE IN NADGRADNJE

Vzdrževanje, v obsegu katerega se bosta dogovorili stranki, obsega odpravo napak aplikacije, vključno z razpoložljivostjo in pripravljenostjo izvajalca, da se dogovarja z naročnikom o planiranju in zagotavljanju morebitnih ustreznih virov za izvajanje vzdrževanja sporazumno z naročnikom. Poleg odprave napak izvajalec zagotavlja naslednje storitve:

* vodenje in koordinacijo dela med izvajalcem in naročnikom oziroma njegovimi kontaktnimi osebami;
* analizo vzrokov oz. diagnostika zaznanih težav;
* spremljanje delovanja aplikacije;
* dokumentiranje dela, dogovorov in sprememb v zvezi z vzdrževanjem aplikacije, vključno s pripravo in vzdrževanjem uporabniških navodil za končne uporabnike v slovenščini;
* spremljanje tehnoloških in vsebinskih novosti, povezanih z aplikacijo ter priprava predlogov ukrepov za nemoteno delovanje ter za izboljšanje delovanja, ki jih bo realiziral izvajalec v okviru nadgradenj.
1. člen

Nadgradnje obsegajo razširjanje funkcionalnosti aplikacije, vključno z dopolnjevanjem, spreminjanjem ali dograjevanjem aplikacije sporazumno z naročnikom, predvsem pa:

* analizo zahtevkov za dopolnitve/spremembe funkcionalnosti aplikacije;
* dopolnitve aplikacije zaradi sprememb veljavne zakonodaje (predpisi);
* izboljševanje in dodajanje funkcionalnosti aplikacije na zahtevo naročnika;
* izboljševanje zmogljivosti aplikacije na podlagi predlogov izvajalca ali naročnika oziroma končnih uporabnikov ter na zahtevo naročnika;
* prilagajanje aplikacije glede na spremembe infrastrukture, v kateri deluje aplikacija, v okviru možnosti in zagotovil lastnika infrastrukture in proizvajalcev opreme okolja, v dogovoru z naročnikom;
* pomoč pri migracijskih in drugih postopkih ter izboljševanju kvalitete podatkov;
* uporabniško podporo, ki presega obseg osnovnega vzdrževanja in svetovanje na lokaciji v dogovoru z naročnikom;
* usposabljanje strokovnih oseb uporabnikov oziroma končnih uporabnikov za uporabo aplikacije;
* dokumentiranje dela, dogovorov in sprememb v zvezi z nadgradnjami aplikacije, vključno z vzdrževanjem uporabniških navodil za končne uporabnike v slovenščini in druge projektne dokumentacije nadgradenj.
1. člen

Klasifikacija resnosti napak, odzivni časi in časi odprave napak so podrobneje opredeljeni v tehničnih specifikacijah javnega naročila, ki je priloga te pogodbe.

Izvajalec ni odgovoren za napako, ki je nastala kot posledica:

* naročnikovega neupoštevanja navodil za uporabo oziroma uporabniške dokumentacije;
* naročnikove nestrokovne, nepravilne ali nedovoljene uporabe aplikacije oziroma operacijskega sistemskega okolja oziroma računalniške strojne opreme;
* nedovoljenih modifikacij aplikacije s strani naročnika ali tretjih oseb (z izjemo zunanjih računalniških vdorov);
* višje sile, nesreče in podobnih nepredvidljivih dogodkov ali škodljivih ravnanj tretjih oseb, ob upoštevanju dolžne skrbnosti izvajalca.

Izvajalec po prejemu prijave obvesti naročnika o predvidenem roku za odpravo napake ter o potrebnih aktivnostih, ki jih bo izvedel za odpravo napake. Po odpravi napake izvajalec obvesti naročnika o odpravi le-te.

1. člen

OPREDELITEV OBSEGA VZDRŽEVANJA IN NADGRADENJ

Zahteve po aktivnostih, ki se nanašajo na nadgradnje ali vzdrževanje aplikacije, naročnik posreduje kontaktni osebi izvajalca, praviloma elektronsko. Po prejemu zahteve naročnika izvajalec skupaj z naročnikom oceni zapletenost posameznega zahtevka in odloči o načinu nadaljevanja postopka. Postopek potrditve nadgradenj se vodi v elektronski obliki in bo izvajalec v dogovorjenem roku poslal naročniku ponudbo, ki vsebuje (če je glede na obseg nadgradnje primerno):

1. potrditev razumevanja zahtev naročnika;
2. načrt rešitve, vključno z navedbami sprememb aplikacije;
3. predvidene stroške razvoja rešitve;
4. preliminarni terminski plan, vključno s predvidenim datumom začetka in konca del;
5. opredelitev roka veljavnosti ponudbe.

Morebitne spremembe ponudbe morata potrditi obe pogodbeni stranki na dogovorjen način in v dogovorjenem roku. Naročnik pred izvedbo del elektronsko potrdi ponudbo izvajalca.

1. člen

OBVEZNOSTI NAROČNIKA

Naročnik se zavezuje, da bo:

* zagotavljal primerno strojno in sistemsko programsko opremo za nemoteno delovanje v skladu z navodili izvajalca, ki so bili predani ob prevzemu aplikacije in naknadno dogovorjenimi spremembami;
* zagotavljal delovanje opreme iz prve alineje, ki predstavlja infrastrukturo aplikacije, to je: vzdrževanje in zagotavljanje razpoložljivosti ter delovanja strojne opreme in sistemske programske opreme;
* zagotavljal dostopnost, vključno z oddaljenim dostopom in pravice za delo na strojni in sistemski programski opremi, ki predstavlja infrastrukturo za delovanje aplikacije in integracij z zunanjimi sistemi;
* obveščal izvajalca o vseh posegih, ki bi vplivali na delovanje aplikacije in izvajanje te pogodbe;
* ob zamenjavi kadrov, ki uporabljajo aplikacijo, zagotovil ustrezno izobraževanje novih kadrov, preden začnejo delati z aplikacijo;
* pred uporabo novih različic pazljivo prebral navodila in se držal napotkov izvajalca;
* pravočasno in podrobno sporočal o izpadih oz. napakah v delovanju infrastrukture;
* zagotovil aktivno sodelovanje uporabniške skupine, ki se dogovarja o optimalni uporabi aplikacije za podporo poslovnim procesom in potrebnih nadgradnjah, spremembah funkcionalnosti aplikacije ter usposabljanju končnih uporabnikov;
* sodeloval pri analizi, načrtovanju in razvoju večjih nadgradenj oz. dopolnitev aplikacije, testiranju nadgradenj oz. dopolnitev ter prevzemu dopolnitve pred uvedbo v produkcijo;
* sporočal izvajalcu podatke in informacije, ki jih izvajalec pri delu potrebuje.
1. člen

OBVEZNOSTI IZVAJALCA

Izvajalec se zavezuje, da bo:

* storitve opravljal strokovno in kvalitetno ter na najracionalnejši način v okviru dogovorjenega obsega in rokov;
* samostojno testiral in sodeloval pri naročnikovemu testiranju sprememb in dopolnitev aplikacije ter izvedel popravke po testiranju;
* pri svojih rešitvah upošteval standarde in navodila naročnika;
* pri izvajanju storitev uporabljal napredne ter najbolj ustrezne informacijske tehnologije in metode.
1. člen

ZAVAROVANJE DOBRE IZVEDBE POGODBENIH OBVEZNOSTI

Izbrani ponudnik mora ob podpisu pogodbe predložiti izpolnjeno menično izjavo (iz razpisne dokumentacije) in menico v višini 10 % pogodbene vrednosti kot zavarovanje za dobro izvedbo pogodbenih obveznosti.

Finančno zavarovanje za dobro izvedbo posla mora veljati za čas trajanja pogodbe in 30 dni po izteku pogodbe.

Naročnik bo unovčil finančno zavarovanje za dobro izvedbo pogodbenih obveznosti, v primeru, da obveznosti po pogodbi ne bodo pravočasno ali pravilno izvajane oziroma jih bo izvajalec enostransko prenehal izvajati.

1. člen

AVTORSKE PRAVICE IN PRAVICE INTELEKTUALNE LASTNINE

Izvajalec jamči, da njegova izvedba te pogodbe ne krši intelektualnih ali drugih pravic tretjih oseb (vključno s patenti, licencami, poslovnimi skrivnostmi, avtorskimi pravicami, pravicami blagovne znamke, logotipov, industrijskega oblikovanja, ipd.).

Stranki sta soglasni, da je naročnik lastnik obstoječe kode (avtorskih del), ki jih predaja izvajalcu v nadgradnjo in vzdrževanje. Izvajalec (določila tega člena veljajo za vsakokrat izbranega izvajalca) ne sme uporabiti obstoječe kode v noben drug namen razen za namene izvajanja te pogodbe.

Z dnem plačila posameznih storitev postanejo vse materialne in druge avtorske pravice izvajalca, ki nastanejo v zvezi sto pogodbo, last naročnika in to izključno, v neomejenem obsegu in za ves čas njihovega trajanja (vključno s pravico dodelave, predelave, uporabe, objave, kopiranja in uporabe na poljubnem računalniku); razen moralne avtorske pravice, ki ostane avtorju.

Izvajalec je moralno in materialno odgovoren, da ni tretje fizične ali pravne osebe, ki bi si utegnila prisvajati pravico do avtorskega dela, ki je predmet stvaritve pri opravljanju dela v skladu sto pogodbo.

Izvajalec naročniku vsake četrt leta v arhivirani obliki posreduje celotno izvorno kodo programa, ki jo izdela skupaj z vso tehnično in uporabniško dokumentacijo ter prenese pravico spreminjanja proizvodov. Vsako naknadno spremembo izvorne kode mora izvajalec dokumentirati in posredovati naročniku pred prevzemom posamezne izvršene naloge.

Izvajalec mora naročniku v enakih časovnih intervalih predati tudi vso uporabniško in razvojno dokumentacijo.

Izvajalec se zavezuje, da bo, v času trajanja te pogodbe, skladno z naročnikovimi navodili, nudil strokovno pomoč naročniku pri uporabi izvorne kode ter tehnične dokumentacije za potrebe predaje projekta morebitnemu drugemu izvajalcu (pooblaščencu naročnika), ki bo opravljal te storitve za naročnika, pri čemer se obračun storitev izvaja po določilih te pogodbe. Neizvajanje določbe predstavlja hujšo kršitev pogodbenih obveznosti, ki ima lahko za posledico unovčenje danega finančnega zavarovanja.

1. člen

VAROVANJE IN ZAŠČITA OSEBNIH PODATKOV

Izvajalec se zaveda, da bo pri opravljanju storitev iz te pogodbe dobil dostop do osebnih, poslovnih in drugih zaupnih podatkov, katerih uporaba je zakonsko regulirana in bi njihova zloraba ali malomarno ravnanje z njimi lahko povzročilo veliko materialno in moralno škodo naročniku. Izvajalec se zaveda, da pogodbena dela sestavljajo tudi delovni postopki, ki po svoji vsebini predstavljajo obdelavo osebnih podatkov kot je opredeljena v 2. točki 4. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljevanju Splošna uredba o varstvu podatkov), zaradi česar sta pogodbeni stranki zavezani k izvajanju določb 28. člena Splošne uredbe o varstvu podatkov. Izvajalec se zavezuje, da bo vse podatke skrbno varoval in jih uporabljal izključno za izvajanje te pogodbe. Za varovanje podatkov v zvezi z opravljanjem storitev je izvajalec odškodninsko odgovoren, morebitna zloraba podatkov pa pomeni tudi kazensko odgovornost kršiteljev.

Vrsta osebnih podatkov, ki so predmet obdelave po tej pogodbi in kategorije posameznikov, na katere se nanašajo ti osebni podatki, so opredeljene v Tehničnih specifikacijah. Določila te pogodbe veljajo tudi za morebitne spremembe v vrsti osebnih podatkov in kategorijah posameznikov, ki nastanejo zaradi sprememb v pravni podlagi zbirk osebnih podatkov v času trajanja pogodbe z izvajalcem. Pogodbeni stranki se zavezujeta, da zagotavljata ustrezne ukrepe za zagotavljanje varnosti obdelave skladno s predpisi, ki urejajo varstvo osebnih podatkov.

Naročnik izvajalcu z namenom izvajanja pogodbenih del v času trajanja pogodbe omogoča obdelavo osebnih podatkov v zbirkah osebnih podatkov, s katerimi upravlja, ter vpoglede v zapise revizijskih sledi o obdelavi teh osebnih podatkov, če in kadar je to potrebno za izvedbo pogodbenih del. Za vsak vpogled mora izvajalec dobiti zahtevo ali odobritev s strani upravljalca ali vzgojno izobraževalnega zavoda – uporabnika podatkov v primeru izvajanja podpore uporabnikom. Za vse ostale obdelave mora izvajalec dobiti zahtevo ali odobritev s strani upravljalca. Vse obdelave, ki so bile izvedene na zbirki, morajo izvajalci ustrezno dokumentirati z navedbo vrste ter vzroka obdelave in zapisnik opravljenih del predati pooblaščeni osebi upravljalca.

Izključni namen, da izvajalec obdeluje podatke iz zbirk osebnih podatkov, s katerimi upravlja naročnik, ter vpogleda v revizijske sledi o obdelavi teh podatkov, je kakovostno izvajanje pogodbenih del v skladu z veljavno pogodbo o vzdrževanju in nadgradnji aplikacije.

Izvajalec se zavezuje, da bo:

* z osebnimi podatki, ki so predmet pogodbenih del, ravnal v skladno s predpisi, ki urejajo varstvo osebnih podatkov in da osebnih podatkov ne bo obdeloval ali uporabljal za drugačen namen, kot je določen v tej pogodbi.
* ob upoštevanju narave obdelave in informacij, ki so dostopne izvajalcu, se izvajalec zavezuje pomagati naročniku pri izpolnjevanju obveznosti iz členov 32 do 36 Splošne uredbe o varstvu podatkov,
* bo upravljavcu nudil vse informacije, potrebne za dokazovanje izpolnjevanja obveznosti iz 28. člena Splošne uredbe o varstvu podatkov, ter upravljavcu ali drugemu revizorju, ki ga pooblasti naročnik, omogočil izvajanje revizij, tudi pregledov, in pri njih sodeluje,
* ob upoštevanju narave obdelave se izvajalec zavezuje pomagati naročniku z ustreznimi tehničnimi in organizacijskimi ukrepi, kolikor je to mogoče, pri izpolnjevanju njegovih obveznosti, da odgovori na zahteve za uresničevanje pravic posameznika, na katerega se nanašajo osebni podatki,
* osebne podatke, ki jih bo zaradi izvedbe posameznih pogodbenih del shranil na svoji informacijski opremi, po izpolnitvi namena obdelave nemudoma vrnil upravljavcu, iz svoje informacijske opreme pa nepovratno izbrisal ter uničil obstoječe kopije,
* redno testiral, ocenjeval in vrednotil učinkovitost tehničnih in organizacijskih ukrepov za zagotavljanje varnostni obdelave za zagotavljanje varstva osebnih podatkov in da bo na tej podlagi prilagajal vse ukrepe, s katerimi zagotavlja njihovo varstvo,
* v sodelovanju z naročnikom zagotavljal ustrezno raven varnosti podatkov glede na tveganje, z ukrepi psevdonimizacije in šifriranjem osebnih podatkov, zagotavljanjem stalne zaupnost, celovitosti, dostopnosti in odpornosti sistemov in storitev za obdelavo,
* v primeru fizičnega ali tehničnega incidenta bo v sodelovanju z naročnikom izvajal ustrezne ukrepe za povrnitev razpoložljivost in dostopa do osebnih podatkov.

Stranki se posebej dogovorita, da izvajalec ne bo spreminjal medija zapisa (vsi morebitni osebni in drugi občutljivi podatki bodo ostali v elektronski obliki), ter da bo prenos osebnih podatkov, ki bo preko telekomunikacijskih omrežij, zavarovan s kriptografijo in elektronskim podpisom, če bo sistem to omogočal. Prenos občutljivih osebnih podatkov preko telekomunikacijskih omrežij mora biti vedno posredovan z uporabo kriptografskih metod ali elektronskega podpisa tako, da je zagotovljena njihova nečitljivost oziroma neprepoznavnost med prenosom.

V primeru suma kršitve varstva osebnih podatkov oziroma incidenta (nezakonitega uničenja, izgube, spremembe, nepooblaščenega razkritja ali dostopa do osebnih podatkov, ki so poslani, shranjeni ali kako drugače obdelani) mora odgovorna oseba izvajalca ali zaposleni izvajalca, ki je zaznal to kršitev o tem takoj obvestiti skrbnika pogodbe naročnika ter ob tem izvesti vse ukrepe za preprečitev nadaljevanja kršitve. Ustnemu obvestilu mora vedno slediti tudi pisno obvestilo. Pisno obvestilo mora vsebovati vsaj:

* opis vzroka in vrste kršitve varstva osebnih podatkov, po možnosti tudi kategorije in približno število zadevnih posameznikov, na katere se nanašajo osebni podatki;
* predlog ukrepov, ki jih je potrebno izvesti za obravnavanje ter odpravo kršitve varstva osebnih podatkov ter
* ime in kontaktne podatke pooblaščene osebe za varstvo podatkov izvajalca.

Izvajalec se zavezuje, da ne bo, razen v primeru določenih z zakonom, niti v času trajanja te pogodbe, niti v času po prenehanju te pogodbe, razkril katerikoli tretji fizični ali pravni osebi, osebne podatke do katerih je prišel pri izvajanju te pogodbe, kot tudi poslovnih ali drugih zaupnih podatkov ali kakršne koli informacije, povezane z organizacijo, poslovanjem, financami, posli ali transakcijami naročnika.

Izvajalec se zavezuje, da bo v času do prenehanja in v času po prenehanju tega pogodbenega razmerja, razen v primerih določenih z zakonom, varoval kot zaupne tudi vse zadeve in informacije, ko so mu bile zaupane ali ki jih je pridobil v času trajanja pogodbenega razmerja in da teh informacij ne bo uporabil ali poskušal uporabiti na kakršen koli način, ki bi lahko posredno ali neposredno povzročil škodo naročniku.

Prepovedi iz tega člena zavezujejo časovno neomejeno, ne nanašajo se le na informacije, ki so ali ki bodo postale javno dostopne (vendar ne na podlagi nepooblaščenega razkritja s strani izvajalca).

Izvajalec se zavezuje, da bo naročnika nemudoma obvestil, v kolikor bo tretja oseba na podlagi zakonskih določb zahtevala razkritje kateregakoli izmed podatkov iz prvega odstavka tega člena oziroma drugih podatkov, ki jih je naročnik opredelil kot zaupne. V tem primeru bo izvajalec naročniku pomagal na način, da bo razkritje zaupnih podatkov omejeno na obseg, ko je nujno potreben.

Izvajalec se zavezuje, da bo vsako spremembo zaposlenih na projektu, ki imajo dostop do podatkov naročnika, javil naročniku in sicer: začetek odpovednega roka, konec odpovednega roka, premestitev na druge projekte in druge spremembe statusov oseb na projektu.

Izvajalec se zavezuje, da bo vse osebe, ki bodo izvajale pogodbena dela, seznanil z njihovimi dolžnostmi in odgovornostjo za izvajanje postopkov in ukrepov za zavarovanje osebnih podatkov, ki bodo predmet pogodbenih del in jih zavezal k zaupnosti.

Enake dolžnosti varstva osebnih podatkov kot veljajo za izvajalca, zavezujejo tudi morebitnega podizvajalca.

Izvajalec mora pred morebitno sklenitvijo pogodbe, s katero namerava vsaj del opravil v zvezi z izvajanjem te pogodbe in posledično v zvezi z obdelavo osebnih podatkov prenesti na podizvajalca, za to pridobiti posebno soglasje naročnika. Pri tem mora navesti, kateri del pogodbenih obveznosti namerava prepustiti podizvajalcu in katere osebne podatke bo le-ta obdeloval.

V ta namen mora izvajalec skleniti ustrezno pogodbo o obdelavi osebnih podatkov, s katero zaveže podizvajalca, da spoštuje najmanj enake standarde varnosti osebnih podatkov, kot jih zahteva ta pogodba. Če podizvajalec ne izpolnjuje obveznosti v zvezi z varnostjo podatkov, izvajalec v celoti odgovarja naročniku za obveznosti podizvajalca.

Izvajalec se zavezuje, da bo vodil evidenco vseh vrst dejavnosti obdelave, ki jih izvaja v imenu naročnika kot upravljavca po tej pogodbi, v skladu z 2. točko prvega odstavka člena 30 Splošne uredbe o varstvu podatkov.

Izvajalec je dolžan naročniku dati na voljo vse informacije za dokazovanje izpolnjevanja svojih obveznosti.

Stranki se dogovorita, da je izvajalec v primeru kršitve določb tega člena, dolžan naročniku plačati pogodbeno kazen v višini 2.000,00 EUR, in sicer za vsako posamezno kršitev izvajalčevih obveznosti, ki izhajajo iz tega člena, v roku 7 dni od dneva, ko izvajalec prejme obrazložen zahtevek naročnika za plačilo. Naročnik ima poleg pogodbene kazni pravico zahtevati tudi škodo, ki ta znesek presega.

Izvajalec se zavezuje, da bo osebne podatke varoval v skladu s predpisi s področja varstva osebnih podatkov, določbami te pogodbe in določbami internih aktov upravljavca – Pravilnikom o varstvu osebnih podatkov Ministrstva za izobraževanje, znanost in šport št. 0070-32/2019/17 ter Navodilom za izvajanje varnostne politike informacijsko komunikacijskega sistema ministrstva št. 382-21/2012-2 s spremembami ter ukrepi, ki so za zagotavljanje varnosti osebnih podatkov določeni v tehnični specifikaciji. Šteje se, da je izvajalec s podpisom pogodbe seznanjen z vsebino notranjih predpisov naročnika.

Izvajalec je s podpisom te pogodbe seznanjen, da se v informacijskem sistemu MIZŠ dostopi prilivigiranih uporabnikov lahko upravljajo in nadzorujejo z orodjem, ki omogoča beleženje revizijske sledi obdelav podatkov. Orodje omogoča snemanje sej uporabnikov, zbiranje metapodatkov o sejah, beleženje izvedenih dejanj in časovno žigosanje, nadzor vzpostavljenih sej v realnem času ter ogled uporabnikovih dejanj v živo. Dostopi izvajalca do sistema MIZŠ bodo lahko upravljani in nadzorovani z navedenim orodjem.

Naročnik bo pri pogodbenem obdelovalcu ves čas nadzoroval izvajanje postopkov in ukrepov iz tega člena.

1. člen

Na zahtevo naročnika je izvajalec dolžan dopustiti zunanjo revizijo aplikacijah, ki so predmet te pogodbe.

1. člen

Za koordinacijo izvrševanja vzdrževanja po tej pogodbi določita pogodbeni stranki vsak svojo odgovorno osebo.

Skrbnik pogodbe in tehnični koordinator naročnika je …………….., e- naslov: …………..

Vsebinski skrbnik pogodbe s strani naročnika je…………….., e- naslov: …………..

Odgovorna oseba izvajalca je …………….., e- naslov: …………..Podpora po tej pogodbi se vrši preko:

* elektronska pošta: ………
* kontaktni telefon ………
1. člen

PREDČASNA ODPOVED POGODBE

Pogodba se lahko predčasno odpove v naslednjih primerih:

* če je naročnik unovčil finančno zavarovanja za dobro izvedbo;
* v primeru neutemeljene zavrnitve naročila s strani izvajalca, odstopanja od naročenega načina izvedbe ali nekvalitetno oziroma nepravilno opravljene storitve;
* zaradi zamude izvajalca ali napake pri izvedbi, ki bistveno zmanjša pomen posla;
* zaradi doseganja maksimalne pogodbene kazni;
* v primerih določenih v 96. členu ZJN-3.

Pogodbo lahko predčasno odpove katerekoli stranka tudi brez posebnega razloga, pri čemer je odpovedni rok najmanj 4 mesece.

1. člen

PROTIKORUPCIJSKA KLAVZULA

Nična je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.
1. člen

RAZVEZNI POGOJ

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

 - plačilom za delo,

 - delovnim časom,

 - počitki,

 - opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev *oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.*

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.''

1. člen

KONČNE DOLOČBE

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila Obligacijskega zakonika in drugi predpisi, ki urejajo pogodbene odnose.

Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.

Pogodba je sestavljena v štirih (4) enakih izvodih, od katerih prejme naročnik tri (3), izvajalec pa en (1) izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | Po preteku dveh let od pričetka veljavnosti oz. ob porabi zagotovljenih sredstev. |

|  |
| --- |
| **PRILOGE**  |
| 1. del
 | Obrazec ePRO – Specifikacije |
| 1. del
 | Garancijski dokumenti (Finančno zavarovanje, ki ga v originalu hrani naročnik) |

|  |  |  |
| --- | --- | --- |
| **Naročnik** |  | **Ponudnik /Izvajalec** |
| Ministrstvo za izobraževanje, znanost in športMasarykova ulica 161000 Ljubljana |  |  |
| Ljubljana, dne |  |  , dne |
| Podpisnik: dr. Mitja Blaganje, generalni sekretar |  | Podpisnik: |